Medzinárodná cyklistická únia

Medzinárodná cyklistická únia (Union Cycliste Internationale – UCI) je profesionálna cyklistická únia, ktorá zastrešuje všetky cyklistické športy.

Hlavné sídlo UCI je vo Švajčiarsku v meste Aigle. UCI založili 14. apríla 1900 v Paríži národné cyklistické organizácie Belgicka, Francúzska, Švajčiarska a USA.

UCI udeľuje pretekárske licencie, rieši disciplinárne spory, dohliada na kontrolu dopingu. UCI zaviedla klasifikáciu jednotlivých pretekov, v ktorých sú celkové aj prémiové víťazstvá a umiestenia hodnotené rozdielnym počtom bodov, na základe ktorých určuje rebríčkové postavenie cyklistov (podobne ako ATP u tenistov) pre každú cyklistickú kategóriu zvlášť. UCI usporadúva Svetový cyklistický šampionát, kde namiesto tradičných tímov, ktoré súťažia na iných podujatiach, súťažia pretekári podľa národnosti za svoje štáty. Víťazi jednotlivých disciplín a kategórií majú právo nosiť na budúci rok po Svetovom šampionáte špeciálny, tzv. dúhový dres, namiesto ich tradičného tímového dresu.

Prezidenti UCI

Svetový pohár UCI a ProTour 
V rokoch 1988 až 2004 UCI viedla hodnotenie cyklistov vo Svetovom pohári UCI, do ktorého hodnotenia sa započítavali všetky jednorazové (jednodňové) preteky sezóny. V roku 2005 bol Svetový pohár nahradený UCI ProTour, do ktorého sa okrem jednorazových pretekov započítava aj hodnotenie z tzv. Grand Tour (Tour de France, Giro d´Italia a Vuelta a España) a ďalších etapových pretekov.

Iné projekty

Externé odkazy 
 http://www.uci.ch – oficiálna stránka UCI
 http://www.uciprotour.com – oficiálna stránka UCI ProTour

Cyklistika
Medzinárodné športové organizácie
Organizácie založené v 1900